เติมด่วน! พรุ่งนี้ “เบนซิน-แก๊สโซฮอล์” ขึ้นราคาลิตรละ 60 สต.
“โออาร์-บางจาก” ขึ้นราคาเบนซิน-แก๊สโซฮอล์ ลิตรละ 60 สต. มีผลพรุ่งนี้ เวลา 05.00 น. เป็นต้นไป
“โออาร์-บางจาก” ขึ้นราคาเบนซิน-แก๊สโซฮอล์ ลิตรละ 60 สต. มีผลพรุ่งนี้ เวลา 05.00 น. เป็นต้นไป
15 ส.ค. 2565

บริษัท ปตท.น้ำมันและการค้าปลีก จำกัด (มหาชน) หรือ OR และบริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซินและแก๊สโซฮอล์ทุกชนิด 0.60 บาท/ลิตร ส่วนกลุ่มดีเซลคงเดิม มีผลตั้งแต่วันพรุ่งนี้ (16 ส.ค.65) เวลา 05.00 น. เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ เบนซิน 95 ลิตรละ 44.46 บาท, แก๊สโซฮอล์ 95 ลิตรละ 37.05 บาท, แก๊สโซฮอล์ 91 ลิตรละ 36.78 บาท, E20 ลิตรละ 35.94 บาท และ E85 ลิตรละ 32.94 บาท
ส่วนน้ำมันดีเซล B7, B10 และ B20 ราคาคงเดิม ลิตรละ 34.94 บาท ไฮพรีเมียม ดีเซล B7 (BCP) และซูเปอร์พาวเวอร์ ดีเซล B7 (OR) อยู่ที่ลิตรละ 46.16 บาท